สวัสดีค่ะ ปกติทานยาคุมแบบ 21 เม็ด แต่ทานยายังไม่หมดแผง ยาเหลือ 7 เม็ด ประจำเดือนมาก่อน ประจำเดือนมาวันที่ 3 มี.ค. กินยาที่เหลือต่อจนหมดแผงแล้วหยุดกินยา 7 วัน เริ่มกินยาแผงใหม่วันที่ 17 มี.ค. และมีเพศสัมพันธ์ช่วงวันที่ 15-16 มี.ค.แบบหลั่งใน ซึ่งช่วงวันที่ 15-16 เป็นวันไข่ตกพอดี อยากถามว่าแบบนี้มีโอกาสตั้งครรภ์หรือเปล่าคะ
สวัสดีค่ะ หากยังทานยาคุมกำเนิดไม่ครบ 21 เม็ด แล้วได้มีเลือดออกมา เลือดดังกล่าวน่าจะเกิดจากผลข้างเคียงของยาคุมกำเนิดได้ ไม่ใช่ประจำเดือนและหากได้ทานยาคุมจนหมดแผงแล้ว และได้เว้นระยะไป 7 วัน ในช่วง 7 วันที่เว้นไปนี้ ควรจะมีประจำเดือนมา หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ แต่หากมีประจำเดือนมา และได้มีเพศสัมพันธ์ในช่วงที่เว้นระยะ 7 วันนี้ โอกาสในการตั้งครรภ์ก็ถือว่าน้อยมาก คือน้อยกว่า 1% ค่ะทั้งนี้ เมื่อเราทานยาคุมกำเนิดอยู่ การตกไข่ ไม่น่าเกิดขึ้นได้ เพราะฮอร์โมนจากยาคุม จะไปมีผลยับยั้งการตกไข่ไว้ค่ะ